Source: https://e-justice.europa.eu/content_maintenance_claims-47-sk-sl.do?member=1
Timestamp: 2019-10-21 12:55:42+00:00

Document:
Preživninski zahtevki - Slovaška
a) preživninska obveznost staršev do otrok;
b) preživninska obveznost otrok do staršev;
c) preživninska obveznost med drugimi sorodniki;
d) preživninska obveznost med zakoncema;
e) preživnina za razvezanega zakonca;
f) podpora, ki se plačuje neporočenim materam za kritje preživnine in nekaterih izdatkov.
Starostna meja 18 let je pomembna s postopkovnega vidika. Do otrokove polnoletnosti lahko sodišče na lastno pobudo uvede preživninski postopek; po tej starosti se lahko postopki uvedejo le na podlagi zahteve. Zahteva, ki jo vloži odrasel otrok, je lahko naslovljena na enega ali oba starša, v njej pa morata biti navedena znesek zahtevane preživnine in čas, od katerega naj bi se plačevala. Sodišče mora presojati strogo v okviru zahteve za izdajo odločbe o preživninski obveznosti za odraslega otroka, saj v tem primeru ne obravnava zaščite mladoletnega otroka v skladu s členom 176 in naslednjimi zakona o pravdnem postopku, temveč je to običajen pravdni postopek.
Če zavezanec in upravičenec ne skleneta dogovora, o preživninski obveznosti odloča pristojno okrožno sodišče. Razen v primerih, ki vključujejo preživninsko obveznost staršev do mladoletnih otrok, sodišče začne postopek na podlagi zahteve, ki jo vloži upravičenec (vložnik) zoper zavezanca (toženca). Sodišče lahko uvede postopek za preživnino za mladoletnega otroka na lastno pobudo (po uradni dolžnosti) (člen 81(1) zakona o pravdnem postopku), ker je v teh primerih sodišče dolžno skrbeti za mladoletnike.
Vsak lahko samostojno nastopa pred sodiščem kot stranka v postopku (tj. ima postopkovni položaj), če lahko z lastnimi dejanji pridobi pravice in prevzame obveznosti. Fizične osebe, ki ne morejo same nastopati pred sodiščem (npr. mladoletni otroci), mora zastopati njihov zakoniti zastopnik (člen 22 zakona o pravdnem postopku).
Zakon o pravdnem postopku poleg zakonitega zastopanja razlikuje tudi med zastopanjem strank v postopku na podlagi pooblastila in zastopanjem na podlagi sodne odločbe.
Krajevna pristojnost je opredeljena v členih od 84 do 89b zakona o pravdnem postopku. Stvarna pristojnost je opredeljena v členih od 9 do 12 zakona o pravdnem postopku. Okrožna sodišča so vedno krajevno pristojna na prvi stopnji (izjeme od tega pravila so določene v zakonu o pravdnem postopku). Na splošno je pristojno sodišče, na območju katerega prebiva toženec (tj. oseba, zoper katero je vložena zahteva), kar pomeni, da velja pravilo krajevne pristojnosti na podlagi toženčevega rednega sodišča. Redno sodišče, ki je pristojno za toženca, je sodišče, na območju katerega ima ta oseba stalno prebivališče, ali če oseba nima stalnega prebivališča, sodišče, na območju katerega ima ta oseba začasno prebivališče. V zakonu o pravdnem postopku so izrecno določeni posebni primeri, v katerih se to pravilo ne upošteva. Za obravnavo zahtev za preživnino je pristojno Sodišče, na območju katerega ima mladoletni otrok stalno prebivališče na podlagi ureditve staršev ali sodne odločbe ali na drugi ustrezni podlagi (to se imenuje izključna krajevna pristojnost na podlagi člena 88(1)(c) zakona o pravdnem postopku).
V členu 42(3) zakona o pravdnem postopku so določeni splošni podatki, ki jih mora vsebovati zahteva za uvedbo postopka: prejemno sodišče, oseba, ki vlaga zahtevo, predmet zadeve in vložnikova zahteva, opis ter datum.
Zahteva za uvedbo postopka mora poleg splošnih podatkov vsebovati nekatere posebne informacije, določene v členu 79 zakona o pravdnem postopku. V zahtevi za uvedbo preživninskega postopka je treba navesti tudi znesek zahtevane preživnine in čas, od katerega naj bi se plačevala. Zahteva za izdajo odločbe o preživnini za odraslega otroka je zavezujoča za sodišče, saj ne zadeva zaščite mladoletnega otroka v smislu člena 176 in naslednjih zakona o pravdnem postopku, temveč je običajen pravdni postopek.
Zahteve se lahko vložijo pisno na papirju, ustno na zapisnik v sodni pisarni ali z elektronskimi komunikacijskimi sredstvi, vključno s telefaksom. Zahteve v zvezi z vsebino zadeve, ki so vložene z elektronskimi komunikacijskimi sredstvi, je treba naknadno v treh dneh vložiti pisno na papirju ali ustno na zapisnik v sodni pisarni; ta obveznost ne velja za zahteve z izpopolnjenim elektronskim podpisom. Izvirnik zahteve, predložene po telefaksu, je treba vložiti v treh dneh. Zahteve, ki niso vložene v zgoraj navedenih rokih, se ne upoštevajo.
a) za zahteve za zmanjšanje ali ukinitev preživnine med zakoncema, preživnine za razvezanega zakonca ali preživninskih zahtevkov med drugimi sorodniki:
Sodišče napoti vsako stranko, ki zaprosi za pravno pomoč in izpolnjuje merila za oprostitev plačila sodne takse, na center za pravno pomoč (Centrum právnej pomoci). Sodišče stranko tudi seznani s to možnostjo (člen 30 zakona o pravdnem postopku). V skladu s členom 138(1) zakona o pravdnem postopku lahko sodišče stranki odobri popolno ali delno oprostitev plačila sodnih taks, če je to upravičeno glede na njen položaj in če vložena tožba ni samovoljna ter stranka ne uveljavlja ali brani pravice, ki je očitno brez kakršnih koli možnosti za uspeh. Če sodišče ne odloči drugače, oprostitev velja za celoten postopek in ima učinek za nazaj; takse, ki so bile plačane pred sprejetjem odločbe, pa se ne povrnejo.
Člen 138, od (2) do (6), zakona o pravdnem postopku:
(2) Zahtevi se priložijo naslednja dokazila o položaju stranke:
a) izpolnjen obrazec, katerega vzorec je objavljen na spletišču ministrstva za pravosodje; ali
b) odločba o težkih socialnih razmerah v skladu s posebno zakonodajo.
(3) Predsedujoči sodnik ali sodnik posameznik na naslednji obravnavi obvesti ostale stranke o oprostitvi plačila sodnih taks.
(4) Če se stranki odobri pravna pomoč v skladu s posebno zakonodajo, taka odločba vključuje oprostitev plačila sodnih taks v obsegu, za katerega je bila odobrena pravna pomoč.
(5) Sodišče lahko kadar koli med postopkom razveljavi oprostitev plačila sodnih taks, tudi z učinkom za nazaj, če se pred pravnomočnim končanjem postopka izkaže, da stranka ni bila v takih okoliščinah, ki bi upravičevale oprostitev.
(6) Če ima stranka, ki je oproščena plačila sodnih taks, imenovanega zastopnika, oprostitev velja v obsegu, za katerega je bila odobrena, tudi za izdatke in honorar zastopnika.
Kar zadeva preživninsko obveznost med starši in otroci, morata oba starša v skladu s svojimi sposobnostmi, možnostmi in finančnim položajem prispevati k preživnini za svoje otroke. Otrok ima pravico do enakega življenjskega standarda, kot ga imajo njegovi starši. Sodišče pri opredelitvi zneska preživnine, ki ga je treba plačevati, upošteva, kateri od staršev osebno skrbi za otroka in kaj vse to obsega. Če imata oba starša pravico do varstva in vzgoje otroka, sodišče pri opredelitvi zneska preživnine upošteva tudi čas, ko otrok prebiva pri vsakem staršu, lahko pa tudi odloči, da se preživnina ne dodeli, dokler otrok izmenično prebiva pri obeh starših.
V členu 62(3) družinskega zakona je opredeljena najnižja preživnina (zdaj znaša 27 EUR): Vsak starš je ne glede na sposobnosti, možnosti in finančne okoliščine dolžen izpolniti najnižjo preživninsko obveznost, ki znaša 30 % eksistenčnega minimuma za vzdrževanega mladoletnega otroka ali vzdrževanega otroka, kakor je to opredeljeno v zadevnem zakonu.
V skladu s členom 78 družinskega zakona se lahko ureditve in sodne odločbe v zvezi s preživninskimi zahtevki spremenijo, če se spremenijo okoliščine. Razen preživnine za mladoletnega otroka (glej člen 163(2) zakona o pravdnem postopku) se lahko odločbe o preživnini spremenijo ali razveljavijo le na podlagi predloga. Če je preživnina za mladoletnega otroka razveljavljena ali zmanjšana za določeno minulo obdobje, se porabljena preživnina ne povrne. V primeru spremembe okoliščin se vedno upoštevajo življenjski stroški.
V skladu s členom 76 družinskega zakona se morajo preživnine plačevati v rednih periodičnih zneskih za en mesec vnaprej. Medsebojne terjatve se lahko odpišejo od preživninskih zahtevkov le s soglasjem. Terjatev, ki vključujejo preživnine za mladoletne otroke, ni mogoče odpisati. Če zavezanec zamuja s plačilom sodno odrejene preživnine, ima upravičenec pravico zahtevati plačilo zamudnih obresti za zapadla plačila v skladu s določbami civilnega prava. Vsako plačilo za preživnino se najprej dodeli za glavnico, šele ko je ta v celoti pokrita, pa se dodeli za zamudne obresti.
V členu 101 civilnega zakonika (zakon št. 40/1964) so predeljeni naslednji zastaralni roki.
E-naslov: cipc@cipc.gov.sk, info@cipc.gov.sk,
Tel.: +421 220463208, +421 220463248,
Kadar je v postopkih pravna pomoč potrebna, se fizičnim osebam, mlajšim od 21 let, zagotovi brezplačna pravna pomoč v skladu s členom 46. Tovrstno pravno pomoč zagotavlja Center za pravno pomoč v skladu z zakonom št. 327/2005 o zagotavljanju pravne pomoči osebam v težkih socialnih razmerah, kakor je bil spremenjen.
V primerih, ki jih člen 46 ne zajema, se pravna pomoč zagotavlja v skladu z navedenim zakonom, če vložnik izpolnjuje merila za upravičenost do brezplačne pravne pomoči, določena v navedenem zakonu.
Vložniki, ki niso upravičeni do brezplačne pravne pomoči, morajo plačati sodno takso v skladu z zakonom št. 71/1992 o sodnih taksah in kopijah vpisov v kazensko evidenco. Zadeve, ki vključujejo vzajemne preživnine med otroci in starši, so v skladu z navedenim zakonom oproščene sodnih taks. Vložniki, ki osebno zaprosijo za odločbo o preživnini ali povečanje preživnine, so prav tako oproščeni sodnih taks. Poleg tega vsi vložniki plačajo stroške postopka, ki nastanejo njim in njihovim zastopnikom. Stranke si delijo skupne stroške postopka sorazmerno glede na sodelovanje v zadevi in postopku. V zadevah v zvezi s preživninami za odrasle sodišče uspešnemu vložniku naloži kritje stroškov, nastalih pri uveljavljanju ali obrambi pravic zoper neuspelo stranko.
Osrednji organ iz člena 49(1) uredbe o preživninskih obveznostih je Center za mednarodno pravno varstvo otrok in mladine, ki je bil ustanovljen 1. februarja 1993. Nobene potrebe ni bilo po sprejetju kakršnih koli posebnih ukrepov v zvezi z dejavnostmi, opisanimi v členu 51 uredbe o preživninskih obveznostih, saj je Center deloval kot posredovalni in sprejemni organ v skladu z mednarodnimi sporazumi (zlasti Konvencijo o izterjavi preživninskih zahtevkov v tujini, ki je bila sprejeta 20. junija 1956), preden se je začela uporabljati uredba o preživninskih obveznostih, nakar so bile potrebne samo manjše organizacijske spremembe (glede osebja).

References: sodišče 
 Sodišče 
 sodišče 
 Sodišče 
 sodišče 

Sodišče 
 Sodišče 
 sodišče 
 sodišče 
 Sodišče 
 Sodišče 
 sodišče 
 sodišče